VM i skak 2010
VM i skak 2010, som blev organiseret af verdensskakforbundet FIDE, var en match mellem den regerende verdensmester, inderen Viswanathan Anand, og udfordreren, bulgareren Veselin Topalov. Matchen fandt sted i perioden 24. april – 13. maj 2010 i Sofia i Bulgarien, og der var en samlet præmiesum på 2 millioner euro. Der blev spillet tolv partier, og Anand genvandt VM-titlen med 6½ – 5½ efter at have vundet det tolvte parti med sorte brikker.